stanford-oval/wikipedia huggingface dataset:
กองพลส่งทางอากาศที่ 101

| กองพลส่งทางอากาศที่ 101 |
| --- | --- |
101st Airborne Division
แผ่นปะกองพลส่งทางอากาศที่ 101
ประจำการ: พ.ศ. 2461 (กองทัพบกแห่งชาติ); พ.ศ. 2464 – พ.ศ. 2485 (กำลังสำรอง); พ. ศ. 2485 – พ.ศ. 2488 (กองทัพบกแห่งสหรัฐ); พ. ศ. 2491– พ.ศ. 2492 (กองทัพประจำการสหรัฐ); พ.ศ. 2493 – พ.ศ. 2499 (กองทัพประจำการสหรัฐ); พ.ศ. 2499 – ปัจจุบัน (กองทัพประจำการสหรัฐ)
ประเทศ:  สหรัฐ
ขึ้นต่อ: กองทัพน้อยส่งทางอากาศที่ 18
เหล่า:  กองทัพบกสหรัฐ
รูปแบบ: ทหารราบเบา (การยุทธ์เคลื่อนที่ทางอากาศ)
กำลังรบ: กองพล
กองบัญชาการ: ค่ายแคมป์เบลล์, รัฐเคนทักกี, สหรัฐ
สมญา: "Screaming Eagles"
คำขวัญ: Rendezvous With Destiny
สีหน่วย:       สีดำ
สัญลักษณ์นำโชค: อินทรีหัวขาว (โอลด์ เอบี)
ปฏิบัติการสำคัญ: สงครามโลกครั้งที่สอง ปฏิบัติการโอเวอร์ลอร์ด  ปฏิบัติการมาร์เก็ตการ์เดน  ยุทธการตอกลิ่ม  การบุกครองเยอรมนีของฝ่ายสัมพันธมิตร สงครามเกาหลี สงครามเวียดนาม สงครามอ่าวเปอร์เซีย  สงครามต่อต้านการก่อการร้าย สงครามในอัฟกานิสถาน (พ.ศ. 2544–2557)  สงครามอิรัก  Operation Inherent Resolve  สงครามในโซมาเลีย  สงครามในอัฟกานิสถาน 
ผู้บังคับบัญชา
Commander: พลตรี โจเซฟ พี. แม็กกี
Command Sergeant Major: จ่าสิบเอก (พิเศษ) เวโรนิกา แนปป์
เครื่องหมายสังกัด
ตราประจำกองพล: 
แผ่นปะประจำกองพล: 
ธงประจำกองพล: 
กองพลส่งทางอากาศที่ 101 (อังกฤษ: 101st Airborne Division) เป็นกองพลร่มพิเศษของกองทัพสหรัฐ
ในช่วงสงครามโลกครั้งที่สองในช่วงปฏิบัติการโอเวอร์ลอร์ด กองพลส่งทางอากาศที่ 101 ได้เข้าไปยึดฐานที่ตั้งทหารเยอรมันและทำลายสะพานตัดกองหนุนของกองทัพเยอรมันที่จะมาช่วยทหารเยอรมันตรงหัวหาด (หาดโอมาฮ่า ซอร์ด ยูทาห์  จูโน) ก่อนการยกพลขึ้นบกที่นอร์ม็องดีและในปฏิบัติการมาร์เก็ตการ์เดน ภารกิจยึดเมืองและหัวสะพานที่ฮอลแลนด์ล้มเหลวเพราะกรมทหาราบอากาศที่ 1 ของอังกฤษโดนตีแตกพ่ายที่เมืองอาร์เน็ม (ยุทธการอาร์เน็ม) และทำให้กองทัพเยอรมันสามารถรวมกำลังตอบโต้ให้กองพลร่มถอยออกไปจากเนเธอร์แลนด์ได้สำเร็จ และยุทธการตอกลิ่ม ก็สามารถต้านทานกองทัพเยอรมันจนกว่ากองหนุน (กองทัพที่ 3 ของพลเอกจอร์จ เอส. แพตตัน) จะมาสมทบ แล้วเข้าร่วมการรบครั้งสุดท้ายในปฏิบัติการเวอซิเบรุงโดยที่ไปยึดแหล่งอุตสาหกรรมในเยอรมัน และในสงครามเย็นกองพลส่งทางอากาศที่ 101 นี้ก็ไปรบที่เวียดนาม และในสมรภูมิอื่น ๆ อีกครั้งกองพลส่งทางอากาศที่ 101 ได้ออกปฏิบัติการในสงครามอิรักอีกด้วย
หนังสือเพิ่มเติม

Burns, Richard R.  Pathfinder: First In, Last Out.  New York: Ballantine Books, 2002. ISBN 0804116024
101st Airborne in Vietnam The 'Screaming Eagles' by Michael Sharpe & Simon Dunstan
Blackmon, Jimmy. Pale Horse: Hunting Terrorists and Commanding Heroes with the 101st Airborne Division.  New York: 2016. ISBN 9781250072719
แหล่งข้อมูลอื่น

Website of Fort Campbell and the 101st Airborne Division (Air Assault) เก็บถาวร 2016-02-06 ที่ เวย์แบ็กแมชชีน – United States Army website
101st Airborne Division Association เก็บถาวร 2012-01-14 ที่ เวย์แบ็กแมชชีน
| ด ค กกองพลของกองทัพบกสหรัฐ |
| --- | --- |
ทางอากาศ:  11  13  17  80  82  101  108 
หุ้มเกราะ:  1  2  3  4  5  6  7  8  9  10  11  12  13  14  16  19  20  22  25  27  30  40  48  49  50 
ทหารม้า:  1  2  3  15  21  22  23  24  61  62  63  64  65  66 
ทหารราบ:  1  2  3  4  5  6  7  8  9  10  11  12  13  17  19  23 (Americal)  24t  25  26  27  28  29  30  31  32  33  34  35  36  37  38  39  40  41  42  43  44  45  46  47  48  49  51  63  65  66  69  70  71  75  76  77  78  79  80  81  82  83  84  85  86  87  88  89  90  91  92  93  94  95  96  97  98  99  100  102  103  104  106  108  ฮาวาย  คลองปานามา  ฟิลิปปินส์ 
ภูเขา: 10
 หมวดหมู่
กลุ่มอาการมาร์แฟน

| กลุ่มอาการมาร์แฟน |
| --- | --- |
ชื่ออื่น: Marfan's syndrome
สาขาวิชา: เวชพันธุศาสตร์
อาการ: รูปร่างผอมสูง แขนขายาว ข้อต่อยืดได้มากกว่าปกติ
ภาวะแทรกซ้อน: กระดูกสันหลังคด, ลิ้นหัวใจไมทรัลหย่อน, ท่อเลือดแดงโป่งพอง
ระยะดำเนินโรค: ระยะยาว
สาเหตุ: ทางพันธุกรรม (ออโตโซมลักษณะเด่น)
วิธีวินิจฉัย: เกณฑ์ของเกนต์
ยา: เบตาบล็อกเกอร์, แคลเซียมแชนแนลบล็อกเกอร์, สารยับยั้งเอซีอี
พยากรณ์โรค: มักมีการคาดหมายคงชีพปกติ
ความชุก: 1 ใน 5,000–10,000 คน
กลุ่มอาการมาร์แฟน (อังกฤษ: Marfan syndrome) เป็นโรคทางพันธุกรรมที่เกี่ยวข้องกับเนื้อเยื่อเกี่ยวพัน ผู้ป่วยมักมีรูปร่างผอมสูง มีแขน ขา นิ้วมือและนิ้วเท้ายาว รวมถึงมีอาการกระดูกสันหลังคดและมีข้อต่อที่ยืดได้มากกว่าปกติ อาการแทรกซ้อนที่เป็นอันตรายของกลุ่มอาการนี้ได้แก่ลิ้นหัวใจไมทรัลหย่อนและท่อเลือดแดงโป่งพอง
กลุ่มอาการมาร์แฟนเป็นความผิดปกติของออโตโซมลักษณะเด่น โดย 75% เกิดจากการถ่ายทอดทางพันธุกรรม ส่วน 25% เกิดจากการกลายพันธุ์ของยีนที่สร้างไฟบริลลิน ไกลโคโปรตีนที่สำคัญในการสร้างเส้นใยอีลาสติกในเนื้อเยื่อเกี่ยวพัน การวินิจฉัยส่วนมากจะอิงจากเกณฑ์ของเกนต์ (Ghent criteria)
ยังไม่พบวิธีการรักษากลุ่มอาการมาร์แฟนให้หายขาด แต่ผู้ป่วยมีการคาดหมายคงชีพปกติหากได้รับการดูแลอย่างเหมาะสม การรักษามักใช้ยาเบตาบล็อกเกอร์ แคลเซียมแชนแนลบล็อกเกอร์หรือสารยับยั้งเอซีอีในการป้องกันความผิดปกติของหลอดเลือดหัวใจ รวมถึงการผ่าตัดลิ้นหัวใจ
ประมาณ 1 ใน 5,000 ถึง 10,000 คนจะป่วยเป็นกลุ่มอาการมาร์แฟน อัตราการพบในเพศชายและหญิงมีเท่ากัน กลุ่มอาการมาร์แฟนตั้งชื่อตามอ็องตวน มาร์ฟอง กุมารแพทย์ชาวฝรั่งเศสที่บรรยายถึงกลุ่มอาการนี้เป็นครั้งแรกในปี ค.ศ. 1896
การแสดงของกลุ่มอาการมาร์แฟนเป็นเช่นไร

ดังที่กล่าวมาแล้วว่ากลุ่มอาการมาร์แฟน เกิดจากการกลายพันธุ์ของยีนที่สร้างโปรตีนฟิปริลลิน ซึ่งเป็นส่วน สำคัญของโครงสร้างของเนื้อเยื่อเกี่ยวพันทั่วร่างกาย อาการแสดงต่างๆสามารถอธิบายเป็นระบบได้ดังนี้
ระบบโครงสร้างกระดูกและกล้ามเนื้อ
ระบบหัวใจและหลอดเลือด
ระบบสายตาและการมองเห็น
ระบบประสาท
ระบบการหายใจ
ระบบผิวหนังและเนื้อเยื่อสร้างความแข็งแรงของหน้าท้อง
ลักษณะการแสดงออกของโรคในแต่ละบุคคลจะไม่เท่ากัน มีตั้งแต่มีอาการน้อยไปจนถึงมาก บางคนอาจมีอาการทางกระดูกมากกว่าหัวใจ หรือ บางคนอาจมีความผิดปกติทางระบบหัวใจเด่นชัดโดยไม่มีสายตาผิดปกติ อย่างไรก็ตามในเมื่อ ความรุนแรงของโรคมีหลายระดับ ดังนั้นในผู้ที่ประสบกับความผิดปกติในระบบใดระบบหนึ่งแล้ว จำเป็นจะต้องเฝ้าระวัง การเกิดโรคในระบบอื่นๆด้วย ซึ่งไม่มีใครสามารถคาดเดาได้ว่าจะเกิดขึ้นเมื่อไร และรุนแรงเพียงใด
การแสดงของกลุ่มอาการมาร์แฟนเป็นเช่นไร > กลุ่มอาการผิดปกติทางระบบโครงสร้างกระดูกและกล้ามเนื้อ

อาการแสดงในระบบนี้ เป็นผลมาจากการที่โครงสร้างกระดูกและเอ็นกระดูกทั่วร่างกายยืดตัวออกง่าย ไม่ แข็งแรงหรือแน่นหนาดังเช่นปกติ ปัญหาที่จะพบคือข้อต่างๆในร่างกายงอเข้า‐ออกได้มากกว่าปกติ อาจจะมีประวัติข้อ ไหล่, ข้อเข่า, หรือข้ออื่นๆหลุดบ่อย กระดูกส่วนอื่นๆ ที่ตรวจพบความผิดปกติ ได้แก่ กระดูกสันหลังคด, กระดูกสันหลัง เคลื่อน หรือ กระดูกกลางอกยุบตัวลงหรือโป่งขึ้นผิดปกติ เป็นต้น ลักษณะเด่นที่สามารถเห็นได้จากภายนอกก็คือ ผู้ที่ ประสบภาวะมาร์แฟนที่มีความผิดปกติทางโครงสร้างเหล่านี้ จะมีความสูงมากกว่าบุคคลอื่นในครอบครัว แขนยาว ลำตัวช่วงล่างยาวกว่าช่วงบนมาก ใบหน้าจะมีลักษณะเรียวยาว อาจมีภาวะฟันสบกันผิดปกติได้เนื่องจากกระดูกกราม ล่างยืดออกทำให้การเรียงตัวของฟันในช่องปากค่อนข้างแน่น ในส่วนของความผิดปกติอื่นๆที่สามารถตรวจพบได้ เช่น ฝ่าเท้าแบนราบ ไม่มีความโค้งไว้ช่วยแบ่งเบาการรองรับน้ำหนัก หรือ เพดานปากยกตัวโค้งสูงกว่าปกติ เนื่องจากสูญเสีย ความสามารถของเนื้อเยื่อเกี่ยวพันในการรักษารูปทรงต่างๆเหล่านี้ไว้ ปัญหาที่จะพบได้จากโครงสร้างที่ผิดปกติไปได้แก่
1. โครงสร้างกระดูกสันหลังคด จะทำให้ปวดหลังเสียบุคลิก เมื่อคดมากจะส่งผลกระทบต่อการหายใจได้ และถ้า ประสบปัญหากระดูกสันหลังเคลื่อน อาจทำให้เกิดอาการกระดูกกดทับเส้นประสาท ทำให้มีอาการชาและเกิดการ อ่อนแรงของแขนขาได้
2. กระดูกกลางอกยุบหรือโป่งตัวผิดปกติ ถ้าเป็นมากจะส่งผลกระทบต่อการขยายตัวของปอดในการหายใจรับออกซิเจน มาเลี้ยงเนื้อเยื่อส่วนต่างๆของร่างกาย ผู้ป่วยจะมีอาการเริ่มต้นของการมีออกซิเจนไปเลี้ยงร่างกายไม่เพียงพอ เกิด ง่วงหาวในเวลากลางวันตลอด หรือกลางคืนนอนกรนเสียงดัง ซึ่งเป็นอาการแสดงว่าร่างกายพยายามที่จะสูดรับ ออกซิเจนให้เพียงพอต่อความต้องการ
3. ฝ่าเท้าที่แบนราบจะส่งผลต่อการเดิน เนื่องจากร่างกายปกติของมนุษย์จะสร้างให้ฝ่าเท้ามีความโค้งระดับหนึ่งเพื่อ แบ่งเบาภาระการรับน้ำหนักตัวของร่างกายให้กระจายไปทั่ว ไม่ลงไปในจุดใดจุดหนึ่งของเท้า ดังนั้นถ้าปราศจาก ความโค้งที่ฝ่าเท้านี้ไป เวลาออกเดินหรือวิ่งมากๆ จะทำให้เจ็บหรือบอบช้ำที่เท้าได้ง่าย
4. ข้อที่บิดงอง่ายผิดปกติ จะมีผลกระทบอย่างมากถ้าเกิดการปะทะอย่างรุนแรง จะทำให้ข้อหลุดออกจากเบ้าได้ง่าย และเมื่ออายุมากขึ้น มีโอกาสเป็นโรคข้อเสื่อมได้เร็วกว่าคนปกติ
5. กระดูกกรามที่เรียวเล็กจะทำให้ฟันในช่องปากเรียงตัวกันแน่นหนา เกิดภาวะฟันซ้อนกัน ทำให้สบฟันผิดปกติและ เคี้ยวอาหารลำบาก
การแสดงของกลุ่มอาการมาร์แฟนเป็นเช่นไร > กลุ่มอาการผิดปกติทางระบบหัวใจและหลอดเลือด

ส่วนประกอบต่างๆของระบบหัวใจและหลอดเลือดก็ได้รับผลกระทบจากการที่เยื้อเยื่อเกี่ยวพันยืดตัวออกง่าย เช่นกัน ดังนี้
1. ลิ้นหัวใจที่กั้นระหว่างหัวใจห้องบนซ้ายและล่างซ้าย เรียกว่า “ลิ้นหัวใจไมตรัล” ถ้าเนื้อเยื่อของลิ้นหัวใจนี้ยืดตัวออก ง่าย จะทำให้ลิ้นไมตรัลยืดตัวออกยาวผิดปกติ ส่งผลให้การเปิดปิดของลิ้นหัวใจไม่ปกติ เกิดภาวะลิ้นหัวใจรั่วได้ ถ้า รั่วมากจะทำให้การสูบฉีดเลือดไม่เพียงพอต่อความต้องการของร่างกาย เกิดภาวะหัวใจล้มเหลวได้
2. หลอดเลือดแดงใหญ่ หรือทางการแพทย์เรียกว่า “เอออร์ต้า” จะยืดตัวโป่งออกได้ง่าย โดยเฉพาะในตำแหน่งที่เพิ่ง พ้นออกมาจากหัวใจห้องล่างซ้าย เนื่องจากได้รับแรงดันจากการสูบฉีดโลหิตมากที่สุด ถ้าหลอดเลือดแดงใหญ่ นี้โป่งออกมากขึ้นเป็นกระเปาะในตำแหน่งต่างๆ ก็จะทำให้เลือดไม่ไหลไปตามหลอดเลือดปกติ แต่จะเซาะเข้าไปตาม ผนังหลอดเลือดแทน ถ้าเซาะเข้าไปมากขึ้นเรื่อยๆโดยรักษาไม่ทัน จะทำให้หลอดเลือดแดงแตก มีอันตรายถึงแก่ชีวิต
3. ลิ้นหัวใจที่กั้นระหว่างหัวใจห้องล่างซ้ายกับหลอดเลือดแดงใหญ่เอออร์ต้า มีชื่อเรียกว่า “ลิ้นหัวใจเอออร์ติก” เปรียบเสมือนประตูที่จะเปิดให้เลือดสูบฉีดออกจากหัวใจไปเลี้ยงอวัยวะต่างๆในร่างกาย เมื่อหลอดเลือดแดงใหญ่ ส่วนต้นตรงหน้าลิ้นนี้โป่งออก ทำให้การปิดของลิ้นนี้ไม่ปกติ เกิดลิ้นหัวใจเอออร์ติกรั่วได้ ถ้ารั่วมากมีผลให้ระบบการ ทำงานของหัวใจล้มเหลวได้
4. ความผิดปกติอื่นที่อาจตรวจพบ เช่นหินปูนเกาะที่ฐานลิ้นหัวใจไมตรัล หรือ ความดันหลอดเลือดในปอดสูงขึ้นโดยไม่ มีสาเหตุอื่น เกิดอาการหอบเหนื่อย ปากเขียว เนื่องจากออกซิเจนไปเลี้ยงร่างกายไม่เพียงพอ
ในบุคคลที่ประสบปัญหาทางระบบหัวใจและหลอดเลือด จะค่อนข้างมีผลต่อการดำรงชีวิตประจำวันพอสมควร เนื่องจาก การทำกิจกรรมต่างๆที่ทำให้หัวใจต้องทำงานสูบฉีดโลหิตอย่างหนัก จะทำให้อาการที่เป็นอยู่แย่ลงได้ เช่น ลิ้นหัวใจที่รั่ว อยู่รองรับการสูบฉีดโลหิตไม่ทัน เกิดรั่วมากขึ้นหรือหัวใจล้มเหลว หรือหลอดเลือดแดงใหญ่โป่งพองตัวมากขึ้นเมื่อได้รับ แรงกระแทกจากจากการสูบฉีดโลหิต ทำให้มีโอกาสที่เลือดจะเซาะเข้าไปในผนังหลอดเลือดได้ง่ายขึ้น รวมถึงทำให้ลิ้น หัวใจเอออร์ติกรั่วมากขึ้น เป็นต้น ดังนั้นผู้ที่มีลักษณะหลอดเลือดแดงใหญ่โป่งตัวออกเป็นกระเปาะเช่นนี้ เหมือนมี ระเบิดเวลาอยู่ในร่างกาย จำเป็นต้องรู้จักวิธีปฏิบัติตัว ถนอมรักษาหัวใจและหลอดเลือดให้อยู่กับชีวิตเราได้นานที่สุด การเรียนรู้ที่จะดูแลและมาตรวจร่างกายสม่ำเสมอไม่ใช่เรื่องยาก และสามารถดำรงชีวิตอยู่ในสังคมได้อย่างปกติสุข
การแสดงของกลุ่มอาการมาร์แฟนเป็นเช่นไร > กลุ่มอาการผิดปกติทางสายตาและการมองเห็น

ในอาการผิดปกติกลุ่มนี้ เลนส์ตาจะได้รับผลกระทบมากที่สุดเนื่องจากมีส่วนประกอบของเนื้อเยื่อเกี่ยวพันอยู่ มาก อาจเกิดเลนส์ตานูนมากกว่าปกติ ผู้ป่วยมักจะมีอาการสายตาสั้นมาตั้งแต่เด็ก และใน 60‐70% ของผู้ประสบภาวะ มาร์แฟนจะมีเลนส์ตาเคลื่อนหรือหลุดได้ ทำให้มองเห็นภาพไม่ชัด นอกจากนี้ อาการอื่นๆที่พบร่วมได้ เช่น จอประสาท ตาด้านในลอกตัว, กล้ามเนื้อควบคุมม่านตาฝ่อ, กระจกตาแบนราบ ซึ่งทั้งหมดนี้ก่อให้เกิดปัญหาเรื่องการมองเห็นทั้งหมด และผู้ประสบภาวะมาร์แฟนที่มีปัญหาทางด้านสายตายังมีโอกาสเกิดเป็นต้อหินมากกว่าคนปกติด้วย ดังนั้นถ้ามีอาการ ปวดตา ตาแดง กระจกตาขุ่นมัว เห็นภาพไม่ชัด ต้องรีบพบแพทย์ให้เร็วที่สุด
การแสดงของกลุ่มอาการมาร์แฟนเป็นเช่นไร > กลุ่มอาการผิดปกติทางระบบประสาท

ไขสันหลังเป็นอวัยวะที่ทำหน้าที่ควบคุมระบบประสาทส่วนกลางร่วมกับสมอง ภายในช่องระหว่างเยื่อหุ้มไขสันหลังจะมีน้ำไขสันหลังอยู่ เยื่อหุ้มไขสันหลังเป็นเนื้อเยื่อเกี่ยวพันชนิดหนึ่ง ในผู้ที่ประสบภาวะมาร์แฟน พบว่าเยื่อหุ้มไขสันหลังส่วนนอกสูญเสียความยืดหยุ่นปกติ ทำให้ยืดตัวโป่งออกง่ายจากความดันของน้ำไขสันหลังภายใน คนปกติจะไม่เกิดภาวะเช่นนี้ในระดับความดันน้ำไขสันหลังปกติ เยื่อหุ้มไขสันหลังโป่งออกเป็นกระเปาะเช่นนี้มักพบบริเวณไขสันหลังส่วนล่างช่วงบั้นเอวและกระเบนเหน็บ อาการที่เกิดขึ้นเริ่มตั้งแต่ไม่มีอาการ เมื่อโป่งพองออกมามากก็จะเสียดสีกับกระดูก
การแสดงของกลุ่มอาการมาร์แฟนเป็นเช่นไร > กลุ่มอาการผิดปกติทางระบบหายใจ

โดยปกติแล้วในชายหนุ่มรูปร่างผอมสูงมีโอกาสเสี่ยงต่อการเกิดภาวะลมรั่วในเยื่อหุ้มปอดเฉียบพลันหลังจากการออกแรงหรือ เล่นกีฬา แต่ในผู้ที่ประสบภาวะมาร์แฟนมีการสูญเสียความยืดหยุ่นของปอด
สามารถเกิดภาวะเยื่อหุ้มปอดรั่วได้ง่ายกว่าคนปกติถึง 50 เท่า และพบได้ 1 ใน 20 คนของกลุ่มผู้ประสบภาวะมาร์แฟน ดังนั้นเมื่อใดที่ออกแรงแล้วรู้สึกเจ็บแน่นหน้าอก หายใจเข้าลึกๆแล้วเจ็บมากขึ้น หายใจ
หอบเหนื่อย พึงคิดไว้กาอนว่าอาจเกิดภาวะเช่นนี้ได้ ให้รีบมาโรงบาลทันที
จากผลของการสูญเสียความยืดหยุ่นของปอด การตรวจภาพรังสีของปอดอาจพบลักษณฯะถุงลมโป่งออกเป็นกระเปาะ ซึ่งสามารถแตกออกได้ในที่สุด ถ้าตรวจพบแต่เนิ่นๆ การผ่าตัดออกจะช่วยลดโอกาสการเกิดกระเปาะถุงลมแตกและมีลมรั่วในเยื่อหุ้มปอดได้ อย่างไรก็ตามปอดของผู้ประสบภาวะมาร์แฟนไม่ได้มีโอกาสเป็นหอบหืดหรือถุงลมโป่งพองจากการสูบบุหรี่มากกว่าคนปกติ แต่ในทางกลับกัน การสูบบุหรี่ทำให้เกิดภาวะถุงลมโป่งพองและแตกง่ายในกลุ่มมาร์แฟน
การแสดงของกลุ่มอาการมาร์แฟนเป็นเช่นไร > กลุ่มอาการผิดปกติทางผิวหนังและเนื้อเยื่อสร้างความแข็งแรงของหน้าท้อง

ลักษณะผิวหนังของผู้ประสบภาวะกลุ่มอาการมาร์แฟนจะเกิดการแตกเป็นลายได้ง่ายกว่าปกติ เหมือนที่พบในหญิงตั้งครรภ์ หรือ คนที่มีรูปร่างอ้วน แต่ในมาร์แฟนสามารถเกิดขึ้นได้ในคนรูปร่างผอมสูง ตำแหน่งที่พบรอยแตกของผิวหนังได้ ได้แก่ หน้าท้อง, ไหล่, สะโพก, หลัง เป็นต้น
นอกจากนี้ความยืดหยุ่นของเนื้อเยื่อสร้างความแข็งแรงของหน้าท้องที่เสียไป ทำให้ลำไส้ดันผนังหน้าท้องออกมาอยู่ในช่องว่างในขาหนีบได้ง่าย หรือที่เรียกกันว่า “ไส้เลื่อน” นั่นเอง ดังนั้นถ้าคลำก้อนได้ที่ขาหนีบ หรือในผู้ชายคลำพบก้อนหยุ่นๆในถุงอัณฑะ ให้รีบมาปรึกษาแพทย์ทันที
การแสดงของกลุ่มอาการมาร์แฟนเป็นเช่นไร > กลุ่มอาการผิดปกติในอวัยวะอื่นๆ

ในอวัยวะอื่นๆ นอกเหนือจากที่กล่าวมาแล้ว มีโอกาสเกิดความผิดปกติได้น้อยมาก แต่ก็มีรายงานตรวจพบบ้าง ซึ่งเป็นผลมาจากที่ความยืดหยุ่นของเนื้อเยื่อเกี่ยวพันผิดปกติไปทั่วร่างกาย เช่น เยื่อบุกระเพาะปัสสาวะโป่งออกเป็น
กระเปาะ ทำให้มีการติดเชื้อทางเดินปัสสาวะ เป็นต้น
จากที่กล่าวมาทั้งหมดนี้ พึงนึกไว้เสมอว่าผู้ที่มีปัญหาความผิดปกติของเนื้อเยื่อเกี่ยวพันอันเนื่องมาจากการกลายพันธุ์ของยีนที่สร้างโปรตีนฟิบริลลิน ทำให้เกิดกลุ่มอาการมาร์แฟน ไม่จำเป็นต้องมีอาการทั้งหมดตามนี้ ไม่มีใครสามารถบอกได้ว่า ใครจะมีอาการอะไรบ้าง มากน้อยแค่ไหน และเมื่อไรจะเกิดอาการอะไรเพิ่มเติม ซึ่งจะแตกต่างกันไปในแต่ละบุคคล จึงเป็นหน้าที่ของผู้ที่ประสบปัญหานี้และครอบครัว ที่จะหาข้อมูลเป็นความรู้ติดตัว เฝ้าระวังการเกิดภาวะแทรกซ้อนต่างๆ และเรียนรู้ที่จะใช้ชีวิตร่วมกับความผิดปกติทางพันธุกรรมนี้ให้มีความสุข
การวินิจฉัยกลุ่มอาการมาร์แฟน

เนื่องจากมาร์แฟนเป็น “กลุ่มอาการ” การวินิจฉัยต้องอาศัยการซักประวัติและตรวจร่างกายทางคลินิกโดยละเอียด และมีการตรวจเอ็กซ์เรย์ปอด กระดูกสันหลัง และเชิงกรานร่วม นอกจากนั้นจะมีการตรวจหาความผิดปกติทางตาโดยละเอียด และการตรวจคลื่นเสียงสะท้อนหัวใจดูความผิดปกติของระบบหัวใจและหลอดเลือด การที่มีอาการใดอาการหนึ่งคล้ายผู้ที่เป็นมาร์แฟน ไม่สามารถวินิจฉัยว่าเป็นมาร์แฟนได้ ต้องมีอาการหลายๆอย่างรวมกันตามแนวทางการวินิจฉัยของแพทย์ การเจาะเลือดเพื่อตรวจยีนที่ทำให้เกิดความผิดปกติเป็นเพียงส่วนหนึ่งในการวินิจฉัยเท่านั้น ไม่ได้หมายความว่าถ้าตรวจพบการกลายพันธุ์ของยีนนี้ จะทำให้เกิดกลุ่มอาการมาร์แฟน อย่างไรก็ตามการกลายพันธุ์ของยีนไม่ใช่ตัวชี้บ่งว่าเป็นโรค ต้องประกอบกับอาการและอาการแสดงทางคลินิกด้วยเสมอ ในบางสถานการณ์ที่มีคนในครอบครัวมีอาการมากกว่า 1 คนขึ้นไป อาจต้องเจาะเลือดเปรียบเทียบข้อมูลทางพันธุกรรมของคนในครอบครัวของทั้งคนที่มีและไม่มีอาการ เพื่อนำไปสู่การวินิจฉัยให้ง่ายขึ้น
ในปัจจุบันค้นพบว่า ยีนเอฟบีเอ็นวันที่ทำให้เกิดกลุ่มอาการมาร์แฟน มีขนาดใหญ่ และมีการกลายพันธุ์ได้มากหลายตำแหน่ง ดังนั้นถ้าการตรวจเลือดหาพันธุกรรมไม่พบความผิดปกติ ไม่ได้หมายความว่าไม่เป็นมาร์แฟน เพราะยังมีตำแหน่งที่สามารถเกิดการกลายพันธุ์ได้อีกมาก ข้อมูลทางคลินิกอย่างอื่นจึงมีน้ำหนักมากในการวินิจฉัย
ความรุนแรงของกลุ่มอาการมาร์แฟนมีหลากหลายตั้งแต่มีอาการน้อยจนถึงรุนแรง แม้กระทั่งในครอบครัวเดียวกัน ก็อาจมีอาการที่แสดงออกต่างกัน ยังไม่มีรายงานว่าอะไรเป็นปัจจัยควบคุมที่ทำให้เกิดความผิดปกติหลากหลายเช่นนี้ ดังนั้นการเฝ้าระวังและติดตามดูแลสุขภาพอย่างใกล้ชิดจะสามารถป้องกันภาวะแทรกซ้อนจากกลุ่มอาการนี้ได้มากและทำให้สามารถดำรงชีวิตอยู่ในสังคมได้เป็นปกติสุข
โรงพยาบาลในประเทศไทยที่ชำนาญในการวินิจฉัยและดูแลรักษากลุ่มอาการมาร์แฟน > สำหรับวัยรุ่นและผู้ใหญ่

โรงพยาบาลรามาธิบดี อายุรศาสตร์
โรงพยาบาลศิริราช อายุรศาสตร์
โรงพยาบาลพระมงกุฎเกล้า กองอายุรกรรม
โรงพยาบาลในประเทศไทยที่ชำนาญในการวินิจฉัยและดูแลรักษากลุ่มอาการมาร์แฟน > สำหรับเด็กอายุน้อยกว่า 13 ปี

คลินิกกุมารเวชศาสตร์ โรงพยาบาลรามาธิบดี
คลินิกกุมารเวชศาสตร์ โรงพยาบาลศิริราช
คลินิกกุมารเวชศาสตร์ โรงพยาบาลพระมงกุฎเกล้า
คลินิกกุมารเวชศาสตร์จุฬา
โรงพยาบาลเด็ก
นักกีฬากับมาร์แฟน

เนื่องจากผู้ที่เป็นกลุ่มอาการมาร์แฟนจะมีรูปร่างสูง ทำให้หลายคนได้ฝึกฝนเป็นนักกีฬา โดยเฉพาะบาสเก็ตบอลและวอลเลย์บอล ซึ่งจะเป็นอันตรายอย่างมากหากไม่ได้รับการวินิจฉัยอย่างทันท่วงที เพราะการออกกำลังกายหนักสำหรับผู้ที่เป็นกลุ่มอาการมาร์แฟนจะมีโอกาสทำให้ เลนส์ตาหลุด ข้อหลุด หัวใจเต้นเร็วมากเกิดการโป่งพองของหลอดเลือดแดงใหญ่มากจนเกิดการเซาะของเลือดในผนังหลอดเลือด
นักกีฬากับมาร์แฟน > นักกีฬาที่มีชื่อเสียงและถูกวินิจฉัยว่าเป็นกลุ่มอาการมาร์แฟน

อิสยาห์ ออสติน (Isaiah Austin) นักบาสเก็ตบอลแห่งมหาวิทยาลัยเบย์เลอร์ (Baylor) ถูกวินิจฉัยว่าเป็นมาร์แฟน 4 วันก่อนการดราฟต์ผู้เล่น NBA ทั้งนี้ Isaiah ตาบอดข้างขวาตั้งแต่อายุ 16 ปีเพราะเลนส์ตาหลุด แม้ไม่ได้ถูกคัดเลือกเข้า NBA แต่ทาง NBA ได้ให้เกียรติขึ้นเวทีในวันดราฟต์ผู้เล่นปี ค.ศ. 2014
แหล่งข้อมูลอื่น

"กลุ่มอาการมาร์แฟน (Marfan Syndrome)". Pobpad.
"กลุ่มอาการมาร์แฟน". ThaiMarfan.org. คลังข้อมูลเก่าเก็บจากแหล่งเดิมเมื่อ 2020-03-24. สืบค้นเมื่อ 2020-03-24.
กลุ่มอาการมาร์แฟน ที่เว็บไซต์ Curlie
Orphanet's disease page on Marfan syndrome
| --- | --- |
การจำแนกโรค: DICD-10: Q87.4 ICD-9-CM: 759.82 OMIM: 154700 MeSH: D008382 DiseasesDB: 7845
ทรัพยากรภายนอก: MedlinePlus: 000418 eMedicine: ped/1372 orthoped/414 Patient UK: กลุ่มอาการมาร์แฟน GeneReviews: Marfan Syndrome Orphanet: 558
| ด ค กความผิดปกติแต่กำเนิด ·  ความผิดปกติหลายอย่าง (Q87, 759> 7) |
| --- | --- |
Craniofacial:  Acrocephalosyndactylia (Apert syndrome/Pfeiffer syndrome, Saethre-Chotzen syndrome, Carpenter syndrome, Sakati-Nyhan-Tisdale syndrome)   อื่น ๆ: Möbius syndrome Goldenhar syndrome  ไซโคลเปีย 
Short stature:  Aarskog-Scott syndrome  Cockayne syndrome  Cornelia de Lange Syndrome  Dubowitz syndrome  กลุ่มอาการนูแนน  Robinow syndrome  Silver–Russell syndrome  Seckel syndrome  Smith-Lemli-Opitz syndrome-กลุ่มอาการเทอร์เนอร์ 
Limbs:  Adducted thumb syndrome  Holt-Oram syndrome  Klippel-Trénaunay-Weber syndrome  Nail–patella syndrome  Rubinstein-Taybi syndrome  Gastrulation/mesoderm: Caudal regression syndrome ectromelia (Sirenomelia)  ภาวะพบร่วมแวคเติร์ล 
Overgrowth:  กลุ่มอาการเบ็ควิท-ไวเดอมานน์  Sotos syndrome  Weaver syndrome 
Laurence-Moon-Bardet-Biedl:  Bardet–Biedl syndrome  Laurence-Moon syndrome 
Combined/other, known locus:  3 (Zimmerman-Laband syndrome)  4/13 (Fraser syndrome)  8 (Branchio-oto-renal syndrome)  12 (Keutel syndrome, Timothy syndrome)  15 (กลุ่มอาการมาร์แฟน)  19 (Donohue syndrome) 
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี
กองรบพิเศษที่ 7 (สหรัฐ)

| กองรบพิเศษที่ 7 (ส่งทางอากาศ) |
| --- | --- |
7th Special Forces Group (Airborne)
เครื่องหมายหน้าหมวกเบอเรต์ของกองรบพิเศษที่ 7
ประจำการ: พ.ศ. 2485 – 2488 (ปลดประจำการ) พ.ศ. 2503 – ปัจจุบัน
ประเทศ:  สหรัฐ
เหล่า:  กองทัพบกสหรัฐ
รูปแบบ: หน่วยปฏิบัติการพิเศษ
บทบาท: ภาระหน้าที่หลัก: การสงครามนอกแบบ (UW)  การป้องกันภายในให้กับมิตรประเทศ (FID)  การปฏิบัติภารกิจโดยตรง (DA)  การปราบปรามการก่อกบฏ (COIN)  การลาดตระเวนพิเศษ (SR)  การต่อต้านการก่อการร้าย (CT)  ยุทธการทางข้อมูลข่าวสาร (IO)  การต่อต้านการแพร่ขยายอาวุธอานุภาพทำลายล้างสูง (CP)  การสนับสนุนกองกำลังรักษาความมั่นคง (SFA) 
ขึ้นกับ:  หน่วยบัญชาการรบพิเศษที่ 1 (ส่งกำลังทางอากาศ)
กองบัญชาการ: ฐานทัพอากาศเอ็กลิน
สมญา: กรีนเบอเรต์, ผู้เชี่ยวชาญด้านความเงียบ, ทหาร-เหล่านักการทูต, ตัวกินงู, ไอ้เครา จักรวรรดิแดง
คำขวัญ: "De Oppresso Liber", คำขวัญภาษาสเปน หมายถึง "เพื่อปลดปล่อยผู้ถูกกดขี่", "Lo Que Sea, Cuando Sea, Donde Sea", ซึ่งแปลว่า "ทุกสิ่ง, ทุกที่, ทุกเวลา"
ปฏิบัติการสำคัญ: สงครามเวียดนาม ปฏิบัติการเออเจนฟิวรี สงครามกลางเมืองเอลซัลวาดอร์ ปฏิบัติการจัสต์คอส สงครามต่อต้านการก่อการร้าย ปฏิบัติการเสรีภาพยั่งยืน  ปฏิบัติการเสรีภาพอิรัก  ปฏิบัติการฟรีดอมเซนติเนล 
ผู้บังคับบัญชา
ผู้บัญชาการปัจจุบัน: พันเอก จอห์น ดับเบิลยู. แซนเนส
เครื่องหมายสังกัด
อดีตแถบการรับรู้กองรบพิเศษที่ 7 (ส่งทางอากาศ) สวมใส่โดยทหารมีคุณสมบัติปฏิบัติการไม่พิเศษ—แทนเครื่องหมายหน้าหมวกเบอเรต์—จากช่วง พ.ศ. 2503 ถึง พ.ศ. 2527: 
อาร์มหน่วยที่ไหล่ของหน่วยบัญชาการรบพิเศษที่ 1 (ส่งทางอากาศ) สวมใส่โดยหน่วยกองรบพิเศษที่ 1 (ส่งทางอากาศ): 
| กองรบพิเศษสหรัฐ> ก่อน | กองรบพิเศษสหรัฐ> ถัดไป |
| --- | --- |
กองรบพิเศษที่ 5: กองรบพิเศษที่ 8
ทหารจากกองรบพิเศษที่ 7 (ส่งทางอากาศ) ฝึกเทคนิคสปายจากเอ็มเอช-47 ชีนุก ที่ฐานทัพอากาศเอ็กลิน ในเดือนกุมภาพันธ์ พ.ศ. 2556
เฮลิคอปเตอร์เอ็มเอช-60แอล จากกรมบินปฏิบัติการพิเศษที่ 160 (ส่งทางอากาศ) ใช้ปฏิบัติการของหน่วยแยก-แอลฟา จากกองรบพิเศษที่ 7 (ส่งทางอากาศ) บนเรือดำน้ำสหรัฐ
ร้อยโท อาร์. กูติเอร์เรซ จากกองร้อยแอลฟา กองพันที่ 1 กองรบพิเศษที่ 7 (ส่งทางอากาศ) มอบสมุดระบายสีแก่เด็กชายชาวอัฟกานิสถานในจังหวัดกันดะฮาร์ ระหว่างการพบปะกับผู้นำท้องถิ่น ในเดือนกันยายน พ.ศ. 2551
กองรบพิเศษที่ 7 (ส่งทางอากาศ) (อังกฤษ: 7th Special Forces Group (Airborne); อักษรย่อ: 7th SFG(A)) เป็นหน่วยปฏิบัติการของกองกำลังพิเศษกองบกทัพสหรัฐที่เคลื่อนพลเมื่อวันที่ 20 พฤษภาคม พ.ศ. 2503 โดยได้รับการจัดโครงสร้างใหม่จากกองรบพิเศษที่ 77 ซึ่งประจำการที่ค่ายแบรกก์ รัฐนอร์ทแคโรไลนา กองที่ 7—ตามที่เรียกกันในบางครั้ง—ได้รับการออกแบบมาเพื่อกรีธาพลและปฏิบัติภารกิจทั้งเก้า ได้แก่ การสงครามนอกแบบ, การป้องกันภายในให้กับมิตรประเทศ, การปฏิบัติภารกิจโดยตรง, การปราบปรามการก่อกบฏ, การลาดตระเวนพิเศษ, การต่อต้านการก่อการร้าย, ยุทธการทางข้อมูลข่าวสาร, การต่อต้านการแพร่ขยายอาวุธอานุภาพทำลายล้างสูง และการสนับสนุนกองกำลังรักษาความมั่นคง กองรบพิเศษที่ 7 (ส่งทางอากาศ) ใช้เวลาส่วนใหญ่ในการป้องกันภายในให้กับมิตรประเทศ, การต่อต้านยาเสพติด และการฝึกกองกำลังติดอาวุธของรัฐบาลที่เป็นมิตรในทวีปอเมริกาใต้, อเมริกากลาง และอเมริกาเหนือ รวมถึงแคริบเบียน กองรบพิเศษที่ 7 (ส่งทางอากาศ) เข้าร่วมในปฏิบัติการเออเจนฟิวรีที่ประเทศเกรเนดาในปี พ.ศ. 2526 และในปฏิบัติการจัสต์คอสที่ประเทศปานามาในปี พ.ศ. 2532 กองรบพิเศษที่ 7 (ส่งทางอากาศ) เหมือนกับกองรบพิเศษทั้งหมด ที่ได้รับการส่งไปยังไปยังประเทศอิรักและอัฟกานิสถานอย่างคับคั่งในสงครามต่อต้านการก่อการร้าย
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ กองรบพิเศษที่ 7 (สหรัฐ)
กองเรือยุทธการที่ 5

| กองเรือยุทธการที่ 5 Fifth Eskadra пятая эскадра หน่วยปฏิบัติการของกองทัพเรือรัสเซียในทะเลเมดิเตอร์เรเนียน Operational formation of the Russian Navy in the Mediterranean Sea |
| --- | --- |
ฐานทัพกองเรือที่ 5 ในปี ค.ศ. 1973
ประจำการ: ค.ศ. 1963–1993 ค.ศ. 2013–ปัจจุบัน
ประเทศ:  สหภาพโซเวียต (1963–91)  รัสเซีย (1991–93; 2013–ปัจจุบัน)
ขึ้นต่อ:  สหภาพโซเวียต (1963–1991)  ประเทศรัสเซีย
เหล่า:  สหภาพโซเวียต  กองทัพเรือรัสเซีย
บทบาท: สงครามทางทะเล สงครามสะเทินน้ำสะเทินบก
กำลังรบ: เรือรบ 15 ลำ
กองบัญชาการ: ตาร์ตัส เซวัสโตปอล เซเวอโรมอร์สค์
สมญา: กองเรือที่ 5
ปฏิบัติการสำคัญ: สงครามเย็น สงครามกลางเมืองซีเรีย (การแทรกแซงของรัสเซีย)
ผู้บังคับบัญชา
ผู้บัญชาการปัจจุบัน: นาวาเอก พาเวล โปรเซคอฟ (ชั่วคราว)
กองเรือที่ 5 (อังกฤษ: 5th Squadron; รัสเซีย: пятая эскадра, translit. pyataya eskadra,  หรือที่รู้จักอย่างเป็นทางการว่า หน่วยปฏิบัติการของกองทัพเรือรัสเซียในทะเลเมดิเตอร์เรเนียน) เป็นกองเรือรบของกองทัพเรือรัสเซียที่รับผิดชอบในการแสดงอำนาจของประเทศรัสเซียในตะวันออกกลางผ่านทะเลเมดิเตอร์เรเนียน
กองเรือถูกจัดตั้งขึ้นครั้งแรกโดยกองทัพเรือโซเวียตในปี ค.ศ. 1963–1964 ระหว่างสงครามเย็นกับสหรัฐ องค์การสนธิสัญญาป้องกันแอตแลนติกเหนือ (NATO) โดยทั่วไปจะเรียกว่า ทัพเรือเมดิเตอร์เรเนียน ของสหภาพโซเวียต (รัสเซีย: Средиземноморский флот) เนื่องจากเป็นศัตรูหลักของทัพเรือที่ 6ของกองทัพเรือสหรัฐ
กองเรือที่ 5 ติดอยู่กับกองทัพเรือรัสเซียหลังจากการล่มสลายของสหภาพโซเวียต กองเรือที่ 5 ถูกปิดใช้งานท่ามกลางการลดขนาดของกองทัพรัสเซียเมื่อวันที่ 31 ธันวาคม ค.ศ. 1992 การรับรู้ถึงภัยคุกคามจากเกราะป้องกันขีปนาวุธของอเมริกาที่วางแผนไว้ในโปแลนด์ในปี ค.ศ. 2009–10 และการแทรกแซงของเนโตในซีเรียในปี ค.ศ. 2014 รัสเซียได้เปิดใช้งานฝูงบินที่ 5 ในปี ค.ศ. 2013 เพื่อสนับสนุนรัฐบาลของประธานาธิบดีบัชชาร อัลอะซัดในซีเรีย
ตั้งแต่ปี ค.ศ. 2013 กระทรวงกลาโหมของรัสเซียระบุอย่างเป็นทางการว่ากองเรือนี้เป็น หน่วยปฏิบัติการของกองทัพเรือรัสเซียในทะเลเมดิเตอร์เรเนียน (รัสเซีย: Оперативное соединение ВМФ России на Средиземном море)
แหล่งข้อมูลอื่น

Валентин Селиванов (1 มกราคม 2004). "Пятая эскадра". www.zavtra.ru. คลังข้อมูลเก่าเก็บจากแหล่งเดิมเมื่อ 20 ตุลาคม 2011. สืบค้นเมื่อ 6 ตุลาคม 2009.
Заборский В. В. (13 ตุลาคม 2006). "Советская Средиземноморская эскадра". Independent Military Review/Независимое военное обозрение. เก็บจากแหล่งเดิมเมื่อ 6 April 2011. สืบค้นเมื่อ 6 October 2009.
Michael Holm, 5th Operational Squadron, accessed January 2013